o
Marraskuun 11. päivän vaalit eivät ole kansallisten vaalien vertaiset,
mutta ne ovat silti tärkeät vaalit.
On kyse rakkaasta pääkaupungistamme
ja kaupunginjohtajalla on suuri vaikutus kaupunkiimme.
Sen rakentamiseen,verotukseen, turvallisuuteen, koulutukseen,
liikennejärjestelyihin, ja asukkaiden välisiin suhteisiin.
Ennenkuin päätin ruveta ehdokkaaksi, tutkin vakavasti seuraavia aiheita:
vakaa talous, kaikkien asukkaiden koulutustarpeet,
ympäristö ja vihreät alueet,
asuntomarkkinoiden tilanne,
työllisyystilanne, liikennejärjestelyt,
kehityssuunnitelmat, ja kaupungin johdon suhde asukkaisiin.
Protestoin tässä paikassa puhumista vastaan,
koska minä ja puolueemme
kannatamme uskonnon ja politiikan erottamista.
En kuitenkaan halua loukata ketään. En ole uskonnollinen.
Voitte olla varmoja, että tunnen Tooran ja Vanhan testamentin.
En ole uskonnollinen, ja palvon Jumalaa omalla tavallani.
Kannatamme julkista liikennettä, joka toimii 7/24, myös sapattina.
Jerusalemissa ei pääse kulkemaan. Kenenkään ei ole pakko käyttää sitä.
Tämä on yksi maailman tärkeimmistä kaupungeista,
ja ehkä koko maailman tärkein pääkaupunki.
Olen tietenkin itse juutalainen, ja tämä on kaupunkini.
Olen taistellut sen puolesta. Mutta sadat miljoonat uskovat ympäri
maailmaa tarkkailevat Jerusalemia.
Jeesus Kristus -niminen juutalainen syntyi tässä lähellä Beetlehemissä,
ja hänet haudattiin tänne Jerusalemiin.
Joka vuosi sadat tuhannet pyhiinvaeltajat tulevat tänne.
He tulevat tänne, koska tämä on kaupunki, jota he katsovat.
En ole politiikan ammattilainen, mutta olen juutalainen.
En syntynyt Jerusalemissa, mutta pääsiäisenä tapasimme sanoa, että
"Me lähdimme sieltä." Joten olemme kaikki juutalaisia, ja meillä on
vastuu maastamme ja Jerusalemista.
Tämä on meidän maamme ja kaupunkimme,
ja olemme siitä aina vastuussa.
Raamattu tapahtui ja kirjoitettiin täällä.
Meidän täytyy voittaa vihollisemme olemalla ylpeitä Jerusalemista.
Suunnitelmani on tuoda Jerusalemiin 10 miljoonaa vuosittaista turistia
kymmenen vuoden sisällä.
Näin voisimme lähettää vuosittain 10 miljoonaa suurlähettilästä
Jerusalemista maailmaan.
Mikä on kantanne kauppojen aukiolosta ja
julkisesta liikenteestä sapattina?
Meidän täytyy kunnioittaa haredi-juutalaisten sääntöjä,
ja meidän täytyy kunnioittaa sapattia.
Euroopassa matkustaessani olen huomannut, että
kaupat ovat kiinni sunnuntaisin.
Eurooppa kunnioittaa sapattiaan, sunnuntaita.
Mielestäni Jerusalemin täytyy kunnioittaa sapattia.
Uskon, että 95 prosenttia asukkaista hyväksyy nykyisen tilanteen
sapattina, olivatpa he maallisia tai uskonnollisia. Ongelmaa ei ole.
Kuinka Herra käytti Salomoa Israelia koskevassa suunnitelmassaan?
Jumala sanoi Daavidille, ettei hän voisi rakentaa temppeliä,
koska hän oli sodan mies.
Mutta hänen poikansa, Salomo, tulisi rakentamaan temppelin.
Salomo rukoili Herraa aidosti ja avoimesti.
Hän pyysi viisautta, eikä rikkautta, ja Herra hyväksyi tämän rukouksen.
Salomo sai valmiin valtakunnan. Hänen ei tarvinnut taistella.
Mikä oli hänen pääasiallinen tehtävänsä?
Hänen tehtävänsä oli rakentaa temppeli, huolehtia valtakunnasta ja
opettaa kansaa palvomaan Jumalaa.
Kansa oli tottunut uhraamaan eri paikoissa.
Joillakin perheillä oli omia uhrialttareita ympäri maata.
Herra ei pitänyt tästä.
Herra halusi yhden uhripaikan ja yhden pappeuden, joka tapahtuisi
Jerusalemin temppelissä.
Mihin Salomo rakensi temppelin?
Salomo rakensi temppelin temppelivuorelle,
mikä on hepreaksi Har Habait, ja sijaitsee Moorian vuorella.
Temppelivuori on Daavidin kaupungin pohjoispuolella.
Tässä on Daavidin kaupunki, alempi kaupunki,
ja tässä on ylempi kaupunki, ja täällä temppelivuori.
Mikä oli temppelin tarkoitus?
Temppeli keskitti jumalanpalveluksen yhteen paikkaan.
Tämä koski sekä juutalaisia, sekä ulkomaalaisia vierailijoita.
Itse rakennus oli jaettu kahteen osaan.
Etuosa oli nimeltään "pyhä", ja sisin osa oli nimeltään "kaikkein pyhin",
eli hepreaksi "dvir".
Vain ylipappi sai mennä kaikkein pyhimpään kerran vuodessa, suurena
sovintopäivänä. Silloinkin hän sai mennä sinne vain uhriveren kanssa.
Verta käytettiin ylipapin ja koko kansan syntien sovituksessa.
Mutta normaalit uhrit suoritettiin temppelin sisäänkäynnin luona,
jossa oli pronssialttari, ja eläimet uhrattiin siinä.
Mitä oli kaikkein pyhimmän sisällä?
Siellä oli liitonarkki. Liitonarkki oli kultainen laatikko, jonka
sisällä oli Siinain erämaassa saadut laintaulut.
Jotkut ajattelevat, että sisällä oli myös Aaronin sauva ja mannaa.
Nykyään Salomon temppelin paikalla on moskeija,
ja jotkut muslimit väittävät,
ettei juutalaista temppeliä ole ollut olemassa.
Onko Salomon temppelin olemassaolosta löydetty todisteita?
Nykyään temppelivuorella on kaksi moskeijaa,
ja temppelivuorta hallinoivat muslimit
kieltävät Salomon temppelin olemassaolon.
Mutta tämä on historian manipulointia, koska
temppelivuorelta on löytynyt arkeologista todistusaineistoa.
On tiedossa, että muslimit ovat kätkeneet osan todistusaineistoa.
Muslimijohtajat rakensivat temppelivuoren alle moskeijaa,
ja heidän poiskuljettamastaan maa-aineesta
löydettiin paljon arkeologisia löytöjä,
kuten hopeisen laatan, johon on kirjoitettu Aaronin siunaus,
ja pieniä 1. temppelin aikaan ajoittuvia sinettejä.
Joten arkeologisia ja historiallisia todisteita on.
Itse Raamattu on suuri todiste, ja meidän tulisi uskoa sitä.
Emme voi estää muslimijohtajia kirjoittamasta historiaa uudelleen.
Mutta se ei auta heitä, koska me tiedämme, että tällä alueella
oli Salomon temppeli, ja myöhemmin myös toinen temppeli.
Salomo ja hänen temppelinsä olivat kuuluisia vanhassa testamentissa.
Mainitaanko Salomoa uudessa testamentissa?
Herramme Jeesus mainitsee Salomon kahdesti uudessa testamentissa.
Hän sanoo, että Hän on paljon Salomoa suurempi.
Toisessa kohdassa Hän sanoo, että meidän tulisi katsoa pellon kukkia.
Hän sanoo, että kukka on paljon kauniimpi kuin
Salomo kaikessa loistossaan.
Tänään kukka elää, huomenna se kuihtuu.
Minä, Herra, pidän huolta tästä kukasta.
Hän haluaa opettaa meitä luottamaan häneen.
Hän pitää huolen pellon kukista ja linnuista,
niin ettei niiden tarvitse tehdä työtä.
Kuinka Salomon valtakunta kehittyi ennen hänen kuolemaansa?
Tarina on surullinen. Salomo olisi voinut kehittää hienon valtakunnan,
mutta suuresta viisaudestaan ja omaisuudestaan huolimatta,
hänellä oli ongelma naisten kanssa.
Hän rakasti ulkomaalaisia naisia.
Hänellä oli 700 vaimoa ja 300 sivuvaimoa, yhteensä 1000 naista.
Useimmat heistä tulivat naapurimaista: Egyptistä,
Libanonista, Siidonista, Tyyrestä, Ammonista, Mooabista, Edomista.
Nämä 1000 vaimoa houkuttelivat hänet palvomaan epäjumalia.
Epäjumalanpalvonta ei alkanut vain Jerusalemissa,
vaan se levisi koko maahan.
Salomon takia ihmiset alkoivat palvoa naapurikansojen epäjumalia.
Tämä oli hyvin huonoa käytöstä ja sai Jumalan vihaistumaan Salomoon.
Jumalan täytyi tehdä jotain lopettaakseen epäjumalanpalvonnan.
Salomo salli vaimojensa pitää pieniä pyhättöjä temppelin rinnalla,
ja tämän takia maa muuttui pakanalliseksi.
Mitä Herra teki lopettaakseen tämän?
Herra päätti poistaa osan Daavidin ja Salomon valtakunnasta
ja antaa sen toiselle kuninkaalle. Mutta tästä jatkamme ensi kerralla.